ମୁମ୍ୱାଇଃ ଅଭିନେତ୍ରୀ ସୋନାଲି ବେନ୍ଦ୍ରେଙ୍କୁ କ୍ୟାନସର୍ ହୋଇଥିବା ଖବର ଶୁଣିବା ପରେ ତାଙ୍କର ଫ୍ୟାନ୍ସମାନେ ଚିନ୍ତାରେ ରହିଥିଲେ। ଚିକିତ୍ସା ପାଇଁ ସୋନାଲି ଅନେକ ମାସ ଧରି ଆମେରିକାରେ ରହିଲେ। ସକାରାତ୍ମକ ଚିନ୍ତାଧାରା ଦ୍ୱାରା କ୍ୟାନସର୍ ପରି ଦୁରାରୋଗ୍ୟ ବ୍ୟାଧି ସହିତ ଲଢ଼ିବା ପାଇଁ ସେ ସକ୍ଷମ ହୋଇଥିଲେ। ଶେଷରେ ସୋନାଲି ସମ୍ପୂର୍ଣ୍ଣ ଭାବରେ ସୁସ୍ଥ ହୋଇ ଏବେ ଭାରତ ଫେରୁଛନ୍ତି।
କ୍ୟାନସର୍ରେ ପୀଡ଼ିତ ଥିବା ସମୟରେ ସୋନାଲି ପଢ଼ାଲେଖା କରିବାରେ ଅଧିକ ସମୟ ଅତିବାହିତ କରୁଥିଲେ। ଏପରି ଏକ ମାରାତ୍ମକ ରୋଗ ସହିତ ଲଢ଼େଇ କରି ସଫଳ ହେବା ପରେ ବଲିଉଡ୍କୁ ଫେରି ଆସିବାର ଖବର ସୋନାଲି ତାଙ୍କର ପ୍ୟାନ୍ସମାନଙ୍କୁ ମେସେଜ୍ କରି ଦେଇଛନ୍ତି। ସୋନାଲିଙ୍କ ମେସେଜ୍ରୁ ଜଣାପଡୁଛି ଯେ, ଜୀବନରେ କେବେ ହାର୍ ମାନିବା ଉଚିତ୍ ନୁହେଁ।
